(34)

L-Appendiċi 2 huwa emendat kif ġej: (a) fil-punt 2, il-parametru li ġej huwa miżjud bejn ECO2 u EE: “E(dp)- effiċjenza tal-analizzatur PEMS-PN”; (b) fil-punt 3.1, l-ewwel sentenza hija sostitwita b’dan li ġej: “L-eżattezza u l-linearità tal-analizzaturi, tal-istrumenti li jkejlu l-fluss, is-sensuri u s-sinjali, għandu jkollhom referenza fi standards nazzjonali jew internazzjonali.”; (c) fil-punt 3.2, it-Tabella 1, hija sostitwita b’dan li ġej: “Parametru/strument tal-kejl Inklinazzjoni a1 Żball standard SEE Koeffiċjent tad-determinazzjoni r2 Rata tal-fluss tal-fjuwil (1) ≤ 1 % mass 0,98 - 1,02 ≤ 2 % ≥ 0,990 Rata tal-fluss tal-arja (1) ≤ 1 % mass 0,98 - 1,02 ≤ 2 % ≥ 0,990 Rata tal-massa tal-fluss tal-egżost ≤ 2 % mass 0,97 - 1,03 ≤ 3 % ≥ 0,990 Analizzaturi tal-gass ≤ 0,5 % mass 0,99 - 1,01 ≤ 1 % ≥ 0,998 Torque (2) ≤ 1 % mass 0,98-1,02 ≤ 2 % ≥ 0,990 Analizzaturi tal-PN (3) ≤ 5 % mass 0,85-1,15 (4) ≤ 10 % ≥ 0,950 (d) il-punt 3.3 huwa sostitwit b’dan li ġej: “3.3. Frekwenza tal-verifika tal-linearità Ir-rekwiżiti ta’ linearità skont il-punt 3.2 għandhom jiġu vverifikati: (a) għal kull analizzatur tal-gass mill-anqas kull tnax-il xahar jew kull meta ssir tiswija tas-sistema jew tibdil ta’ xi komponent jew tibdil li jista’ jinfluwenza l-kalibrar; (b) għal strumenti rilevanti oħrajn, bħal analizzaturi tal-PN, miters tal-fluss tal-massa tal-egżost u sensuri kkalibrati b’mod traċċabbli, kull meta tiġi osservata ħsara, kif mitlub mill-proċeduri ta’ verifika interni, mill-manifattur tal-istrument iżda mhux aktar minn sena qabel it-test reali. Ir-rekwiżiti tal-linearità skont il-punt 3.2 għal sensuri jew sinjali tal-ECU li mhumiex direttament traċċabbli għandhom isiru darba għal kull struttura tal-PEMS tal-vettura b’tagħmir ta’ kejl ikkalibrat b’mod traċċabbli fuq id-dinamometru tax-xażi.”; (e) fil-punt 4.2.6., it-tabella 2, hija sostitwita b’dan li ġej: “Inkwinant Deriva ta’ reazzjoni Żero Assolut Deriva tar-rispons għar-Regolar Assolut CO2 ≤ 1 000 ppm fuq 4 sigħat ≤ 2 % tal-qari jew ≤ 1 000 ppm fuq 4 sigħat, skont liema minnhom ikun l-akbar CO ≤ 50 ppm fuq 4 sigħat ≤ 2 % tal-qari jew ≤ 50 ppm fuq 4 sigħat, skont liema minnhom ikun l-akbar PN 5 000 partikula kull ċentimetru kubu fuq 4 sigħat Skont l-ispeċifikazzjonijiet tal-manifattur NOX ≤ 5 ppm fuq 4 sigħat ≤ 2 % tal-qari jew 5 ppm ‘il fuq minn 4 sigħat, skont liema minnhom ikun l-akbar CH4 ≤ 10 ppm C1 ≤ 2 % tal-qari jew ≤ 10 ppm C1 fuq 4 sigħat, skont liema minnhom ikun l-akbar THC ≤ 10 ppm C1 ≤ 2 % tal-qari jew ≤ 10 ppm C1fuq 4 sigħat, skont liema minnhom ikun l-akbar”; (f) il-punt 6 huwa sostitwit b’dan li ġej: “6. Analizzaturi għall-kejl tal-emissjonijiet ta’ partikuli (solidi)”; (g) jiddaħħlu l-punti 6.1. sa 6.4. li ġejjin: “6.1. Ġenerali L-analizzatur tal-PN għandu jikkonsisti f’unità ta’ prekundizzjonament u ditekter tal-partikuli li jgħodd b’effiċjenza ta’ 50 % minn madwar 23 nm. Huwa permess li d-ditekter tal-partikuli jipprekundizzjona wkoll l-aerosol. Is-sensittività tal-analizzaturi għal xokkijiet, vibrazzjonijiet, avarija, varjabbiltà f’temperaturi u pressjoni tal-arja kif ukoll interferenzi elettromanjetiċi u impatti oħra marbuta mat-tħaddim tal-vettura u tal-analizzatur għandha tkun limitata kemm jista’ jkun u għandha tkun iddikjarata b’mod ċar mill-manifattur tat-tagħmir fil-materjal ta’ appoġġ tiegħu. L-analizzatur tal-PN għandu jintuża biss skont il-parametri ta’ tħaddim tiegħu ddikjarati mill-manifattur. Figura 1 Eżempju ta’ struttura ta’ analizzatur tal-PN: Il-linji bit-tikek jindikaw il-partijiet fakultattivi. EFM = Miter tal-Fluss tal-massa tal-Egżost, d = dijametru intern, PND = Dilwitur tan-Numru ta’ Partikuli. L-analizzatur tal-PN għandu jitqabbad mal-punt tal-kampjunar permezz ta’ sonda tal-kampjunar li tiġbed kampjun mil-linja tan-nofs tat-tubu tat-tailpipe. Kif speċifikat fil-punt 3.5 tal-Appendiċi 1, jekk il-partikuli ma jkunux dilwiti fit-tailpipe, il-linja tal-kampjunar għandha tissaħħan għal temperatura minima ta’ 373 K (100 °C) sal-punt tal-ewwel dilwizzjoni tal-analizzatur tal-PN jew id-ditekter tal-partikuli tal-analizzatur. Il-ħin ta’ permanenza fil-linja tal-kampjunar għandu jkun inqas minn 3 sekondi. Il-partijiet kollha f’kuntatt mal-gass tal-egżost miġbur għandhom jinżammu dejjem f’temperatura li tevita l-kondensazzjoni ta’ kwalunkwe kompost fit-tagħmir. Dan jista’ jinkiseb, pereżempju, bit-tisħin f’temperatura ogħla u d-dilwizzjoni tal-kampjun jew l-ossidazzjoni tal-ispeċijiet (semi)volatili. L-analizzatur tal-PN għandu jinkludi sezzjoni msaħħna fit-temperatura limitu ≥ 573K. L-unità għandha tikkontrolla l-istadji msaħħna għal temperaturi operattivi nominali kostanti, f’tolleranza ta’ ± 10 K u tagħti indikazzjoni ta’ jekk l-istadji msaħħna huma jew mhumiex fit-temperaturi operattivi tajba tagħhom. Temperaturi aktar baxxi huma aċċettabbli diment li l-effiċjenza tat-tneħħija tal-partikuli volatili tissodisfa l-ispeċifikazzjonijiet ta’ 6.4. Il-pressjoni, it-temperaturi u sensuri oħrajn għandhom jimmonitorjaw l-operat xieraq tal-istrument waqt l-operazzjoni u jagħtu twissija jew messaġġ f’każ ta’ xi ħsara. Il-ħin ta’ dewmien tal-analizzatur tal-PN għandu jkun ≤ 5 sekondi. L-analizzatur tal-PN (u/jew id-ditekter tal-partikuli) għandu jkollu ħin ta’ żieda ta’ ≤ 3,5 sekondi. Il-kejl tal-konċentrazzjoni tal-partikuli għandu jiġi rrapportat normalizzat għal 273 K u 101,3 kpa. Jekk ikun meħtieġ, il-pressjoni u/jew it-temperatura fil-bokka tad-ditekter għandha titkejjel u rrapportata għall-finijiet ta’ normalizzar tal-konċentrazzjoni tal-partikuli. Is-sistemi ta’ PN li jikkonformaw mar-rekwiżiti ta’ kalibrazzjoni tar-Regolamenti 83 jew 49 jew tal-GTR 15 tal-UNECE awtomatikament jikkonformaw mar-rekwiżiti ta’ kalibrazzjoni ta’ dan l-Anness. 6.2 Rekwiżiti ta’ effiċjenza Is-sistema kompluta tal-analizzatur tal-PN inkluża l-linja tal-kampjunar għandhom jissodisfaw ir-rekwiżiti ta’ effiċjenza tat-Tabella 3a. Tabella 3a Ir-rekwiżiti ta’ effiċjenza għas-sistema tal-analizzatur tal-PN (inkluża l-linja tal-kampjunar) dp [nm] Sub-23 23 30 50 70 100 200 E(dp) analizzatur PN Għandu jiġi ddeterminat 0,2 – 0,6 0,3 – 1,2 0,6 – 1,3 0,7 – 1,3 0,7 – 1,3 0,5– 2,0 L-effiċjenza E(dp) hija definita bħala l-proporzjon fil-qari tas-sistema tal-analizzatur tal-PN għall-konċentrazzjoni tan-numru ta’ Kalkolatur tal-Partikuli ta’ Kondensazzjoni (CPC) ta’ referenza (d50 % = 10 nm jew inqas, iċċekkjat għal-linearità u kkalibrat b’elettrometru) jew għal Elettrometru li jkejjel b’mod parallel l-aerosol monodispers tad-dijametru tal-mobilità dp u normalizzata fl-istess kundizzjonijiet ta’ temperatura u pressjoni. Ir-rekwiżiti ta’ effiċjenza jkunu jeħtieġu li jiġu adattati, sabiex ikun żgurat li l-effiċjenza tal-analizzaturi tal-PN tibqa’ konsistenti mal-PN marġinali. Il-materjal għandu jkun bħal nugrufun termalment stabbli (pereżempju grafit skariku mill-ispark jew nugrufun tal-fjamma ta’ diffużjoni bi trattament termali minn qabel). Jekk il-kurva tal-effiċjenza titkejjel b’aerosol differenti (pereżempju NaCl), il-korrelazzjoni mal-kurva simili għan-nugrufun għandha tingħata bħala ċart, li tqabbel l-effiċjenzi miksuba permezz taż-żewġ aerosols tat-test. Id-differenzi fl-effiċjenzi tal-għadd iridu jittieħdu inkunsiderazzjoni billi wieħed jaġġusta l-effiċjenzi mkejla abbażi taċ-ċart ipprovduta biex jingħataw effiċjenzi tal-aerosol simili għan-nugrufun. Il-korrezzjoni għall-partikuli ċċarġjati b’mod multiplu għandha tkun applikata u dokumentata iżda ma għandhiex taqbeż l-10 %. Dawn l-effiċjenzi jirreferu għall-analizzaturi tal-PN mal-linja tal-kampjunar. L-analizzatur tal-PN jista’ wkoll ikun ikkalibrat f’partijiet (jiġifieri l-unità ta’ prekundizzjonament b’mod separat mid-ditekter tal-partikuli) sakemm ikun ippruvat li l-analizzatur tal-PN u l-linja tal-kampjunar flimkien jissodisfaw ir-rekwiżiti tat-Tabella 3a. Is-sinjal imkejjel mid-ditekter għandu jkun > 2 mil-limitu ta’ detezzjoni (hawnhekk definit bħala l-livell żero flimkien ma’ tliet devjazzjonijiet standard). 6.3 Rekwiżiti ta’ linearità L-analizzatur tal-PN inkluża l-linja tal-kampjunar għandhom jissodisfaw ir-rekwiżiti ta’ linearità tal-punt 3.2 fl-Appendiċi 2 permezz ta’ partikuli simili għan-nugrufun monodispersi jew polidispersi. Id-daqs tal-partikuli (id-dijametru ta’ mobbiltà jew id-dijametru medjan tal-għadd) għandu jkun aktar minn 45 nm. L-istrument ta’ referenza għandu jkun Elettrometru jew Kalkolatur tal-Partikuli ta’ Kondensazzjoni (CPC) b’d50 = 10 nm jew anqas, u li l-linearità tiegħu tkun ġiet ivverifikata. Inkella, sistema ta’ numru ta’ partikuli konformi mar-Regolament 83 tal-UNECE. Barra minn hekk id-differenzi tal-analizzatur tal-PN mill-istrument ta’ referenza fil-punti kollha ċċekkjati (minbarra l-punt żero) għandhom ikunu sa 15 % tal-valur medju tagħhom. Tal-inqas ħames punti mqassma b’mod ugwali (flimkien maż-żero) għandhom ikunu ċċekjati. Il-konċentrazzjoni massima ċċekkjata għandha tkun il-konċentrazzjoni massima permessa tal-analizzatur tal-PN. Jekk l-analizzatur tal-PN ikun ikkalibrat f’partijiet, allura l-linearità tista’ tkun iċċekkjata biss għad-ditekter tal-PN, iżda l-effiċjenzi tal-partijiet waqt il-waqfa u l-linja tal-kampjunar jridu jiġu kkunsidrati fil-kalkolu tal-inklinazzjoni. 6.4 L-effiċjenza tat-tneħħija volatili Is-sistema għandha tikseb > 99 % tneħħija ta’ ≥ 30 nm ta’ partikuli tetracontane (CH3(CH2)38CH3), b’konċentrazzjoni fil-bokka ta’ ≥ 10 000 partikuli għal kull ċentimetru kubu fl-inqas dilwizzjoni. Is-sistema għandha tikseb ukoll > 99 % effiċjenza ta’ tneħħija ta’ polidispers alkan (dekan jew ogħla) jew ‘emery oil’ b’dijametru medjan tal-għadd ta’ > 50 nm u massa ta’ > 1 mg/m3. L-effiċjenza tat-tneħħija volatili b’tetracontane u/jew polidispers alkan jew żejt trid tiġi pprovata darba biss għall-familja tal-istrument. Madankollu l-manifattur tal-istrument għandu jipprovdi l-intervall ta’ manutenzjoni jew ta’ sostituzzjoni li jiżgura li l-effiċjenza ta’ tneħħija ma taqax taħt ir-rekwiżiti tekniċi. Jekk din l-informazzjoni ma tingħatax, l-effiċjenza ta’ tneħħija volatili trid tiġi ċċekkjata kull sena għal kull strument.”;